***Е.М. ИСАҚАЕВ,***

*М. Қозыбаев атындағы СҚМУ бірінші ректоры,*

*биология ғылымдарының кандидаты, доцент*

**М.Қозыбаев атындағы СҚМУ- жоғары білім алудың флагманы!**

Жасөспірім үшін болашақ мамандықты таңдау -  әрдайым қиын міндет. Сапалы жоғары білім мен мамандық ертеңгі күнге деген сенімді арттыруға, табысты мансапты, лайықты жалақыны, жоғары әлеуметтік мәртебені және қоғамдағы беделді қамтамасыз етуге мүмкіндік береді.

Біздің университетімізге назар аударған талапкер, дұрыс қадам жасайтынына мен сенімдімін.

М. Қозыбаев атындағы СҚМУ бірнеше маңызды артықшылықтарға ие. СҚМУ білім беру бағдарламалары ұлттық және шетелдік агенттіктермен аккредиттелген, Петропавл қаласы мен СҚО жұмыс берушілері жұмысқа орналастыруда біздің түлектерге басымдылық жасайды. Оқудың жоғары деңгейі уақыт өте келе дәлелденді: жоғары оқу орындарының бұрыңғы студенттері бүгінгі күні Қазақстан Республикасында және шетелде жетекшілік және жоғары білікті мамандар ретінде жұмыс істейді.  Студенттік кампустың орналасуы да аса маңызды. Ол 9 оқу корпустарынан, 4 жатақхана, 3 спорт залдан, обсерватория, тарих мұражайы және халықаралық стандартты заманауи жүзу бассейнінен тұрады.

М. Қозыбаев атындағы Солтүстік Қазақстан мемлекеттік университетінің 80 жылдық тарихы бар. Осы уақыт аралығында университет ауыл шаруашылығы, білім беру, жаратылыстану және әлеуметтік ғылымдар, IT-технологиялар, қаржы-техникалық салалар және басқа салаларда 50000-нан астам жоғары білікті мамандарды дайындады. Биылғы жылдан бастап біз «Жалпы медицина» бағыты бойынша мамандарды даярлаймыз.

Бүгінгі күні М. Қозыбаев атындағы СҚМУ – бұл  Қазақстан Республикасының түкпір-түкпірінен және басқа елдерден: Әзербайжан, Армения, Қырғызстан, Өзбекстан, Ресей, Грузия, Қытай, Монғолия, Түрікменстан және Бангладештен, шамамен 7 мың білім алушысынан құрылған үлкен және тату отбасы.  Сондай-ақ, биылғы жылы біздің қатарымызға шуақты Үндістанның 82 студенті қосылды. Олар үшін оқуларында да, тұрмыстарында да барлық жағдайлар жасалған.

Біздің білім ошағымызда 24 жаңа мамандықтар мен агротехнологиялық факультет пен Жоғары медицина мектебі ашылды.

Студенттерге сабақтар мен мастер-класстар өткізу үшін бізге Польша, АҚШ, Египет, Қытайдан 6 шетел оқытушылары, сондай-ақ, Иордания мен Литваның 2 топ-менеджері келді.

Біздің ЖОО-мыз Шығыс Европа мен Орталық Азияның топ-250 үздік ЖОО-лар қатарына кірді. Сондай-ақ, оқу ордамыз Қазақстан Республикасының Еңбек және халықты әлеуметтік қорғау министрлігінің зерттеуіне сәйкес, жиырма жоғары оқу орнында түлектерге сұранысқа ие.

2018 жылы өткен ҚР аккредиттеу және рейтингінің тәуелсіз агенттігіне сәйкес (АРТА) М. Қозыбаев атындағы СҚМУ талантты студенттердің жоғарғы концентрациясы, оқытушылар мен зерттеушілердің, академиялық ұтқырлықтың, бітірушілердің бәсекеге қабілеттілігінің жоғары деңгейі, сондай-ақ оқытушылардың ғылыми басылымдары, магистранттар мен докторанттары сияқты бірнеше индикаторлар бойынша 58 жоғары оқу орындарының арасынан 13-ші орынды иеленді.

Ал «Атамекен» ҚР Ұлттық кәсіпкерлер палатасы мен ҚР Білім және ғылым Министрлігі бірлесіп ұйымдастырған білім беру бағдаламаларының, мамандықтардың ресми рейтингісінде, біздің ЖОО-мыз 16 бағдарлама бойынша – бірінші орын, 4– екінші және 5–  үшінші орынға ие болды. Бұл бүкіл оқытушылар мен  студенттер ұжымының үлкен жетістігі.

Осы жылы біз елдің жоғары оқу орындарында мамандарды даярлау мәселелеріне қатысты нормативтік актілерді әзірлеуге және жетілдіруге, академиялық адалдық принциптерін насихаттауға, сондай-ақ Қазақстанда білім сапасын жақсартуға бағытталған кез келген жобаларды жүзеге асыруға қатысатын беделді университеттердің қауымдастығы - Қазақстанның академиялық адалдық Лигасына кірдік.

Жұмысқа орналасу. Бұл университетті тамамдағаннан кейін түлектер мен олардың ата-аналарын алаңдататын сұрақтардың бірі. Бүгінгі таңда  М. Қозыбаев атындағы СҚМУ  бітірушілердің 80% жұмысқа орналасады. Бұл Қазақстандағы жоғарғы, үздік көрсеткіш. Осы мәселе СҚО атқарушы органдарымен және жұмыс берушілермен бірлесіп шешіледі. Бұл бағыттарда аймақтың ең ірі кәсіпорындар, агроформалар, зауыттар және жеке компаниялар біздің әлеуметтік серіктестеріміз болып табылады.

Біздің абитуриенттерде тегін оқу үшін барлық мүмкіндіктер бар. Бұл мемлекеттік білім беру гранттары. Ағымдағы оқу жылында Мемлекет басшысының бұйрығы бойынша республикада олардың саны 20 мың теңгеге дейін өсті. Бұдан бөлек, біздің студенттеріміз Астана қаласының және СҚО әкімдігінің гранттарына ие болды. Екінші курстан бастап үздік студенттерге Манаш Қозыбаев пен СҚМУ ректорының атаулы гранты да бөлініп тұрады. Сонымен қатар, 3 студент Қазақстан Республикасы Тұңғыш Президентінің стипендиясы Қорының иегерлері атанды. Жыл сайын мектеп оқушылары арасында университеттің ректор грантына және жүлдегерлерге 20% және 40% , ал жеңімпаз – М. Қозыбаев атындағы СҚМУ-дың тегін білім алуына мүмкіндігі бар облыстық педагогикалық олимпиадаларды өткіземіз.

Академиялық ұтқырлық бағдарламасының арқасында білім алушыларда шет елдерде оқуға мүмкіндіктері бар.  Студенттер Латвия, Литва, Ресей, Словакия, Польша, Қытайда оқып, тәжірибие жинайды. Көргеніміздей, студенттеріміздің білім сапарларының географиясы зор. Олар тіпті Арктиканың экологиялық экспедициясына бару мүмкіндігіне де ие болды!

Орал федералдық университеті Екатеринбург, Ресей және Витаутас Магнус университеті Каунас, Литва бірлескен дипломдық бағдарламаларды жүзеге асыруда. Бұл жаратылыстану және ауылшаруашылық студенттері үшін біздің және серіктес шетелдік университеттің бірден екі дипломын алуға тамаша мүмкіндік.

СҚМУ өзінің спорттық жетістіктерімен де мақтана алады. Біздің спортшылар көптеген жарыстарда жүлделі орындарға ие болып, Азия Чемпионаттарында, муай-тай, керлингте, көпсайыста, халықаралық баскетбол және ауыр атлетика бойынша турнирлерде, сондай-ақ республикалық спорт жарыстарында және Президенттік көпсайыстарда жеңімпаз атанды.Спортшы-түлектеріміздің есімдерің бүкіл әлем біледі, олар: Жанат Жақиянов, Александр Винокуров, Айдар Қазов, Маргарита Мукашева және тағы басқалары.

Келіп жеткен 2019 жылды Ел Президенті Нұрсұлтан Назарбаев  Жастар жылы деп жариялады. Ендеше, алдағы уақытта бізді жаңа жобалар, идеялар мен жетістіктер күтуде! Олардың бәрін жүзеге асыру үшін бізде үлкен ынта бар.

М. Қозыбаев атындағы СҚМУ – ғылым мен шығармашылықтың, білім берудің бірегей әлемі. Бұл -  солтүстікқазақстандық жастар үшін үлкен болашаққа  қадам басу алаңы!

**// Айыртау таңы.- 2019 .- 28 ақпан, //** **Аққайың.- 2019 .- 28 ақпан,**

**// Есіл таңы.- 2019 .- 7 наурыз,**

**// Есіл Өңірі.- 2019.- 25 ақпан.**